Dunyo tasodiflarga to‘la, ammo ayrim holatlarda buni tasodifligiga ishonging kelmaydi. Ayrimlari esa kayfiyatingni ko‘taradi, boshqalari o‘ylantirib qo‘yadi. Faqat atrofga teranroq, e’tiborliroq nazar tashlansa bas. Tahririyatimizga yuborilgan fotosuratlardan biri e’tiborimizni tortdi. Unda avtomobil yo‘llarida o‘rnatilgan shaharlarni ko‘rsatib turuvchi belgi tasvirlangan. Ammo suratga diqqat bilan e’tibor berib qaralsa, shahar nomi bir belgida boshqacha, ikkinchisida esa boshqacha yozilganiga guvoh bo‘lish mumkin. Gap Toshkent viloyatining Qibray tumani nomi haqida bormoqda. Fotosurat muallifi holat yuzasidan tegishli tashkilotlarga qo‘ng‘iroq qilganini, ammo natija chiqmaganini aytadi.